Lääne tänav (Rakvere)
Lääne tänav on tänav Rakvere linna loodeosas Moonaküla linnaosas. Põhja-lõunasuunaline tänav saab alguse Rakvere valla piirilt. Suundudes lõuna poole ning ristudes Põhja ja Kesk tänavaga, lõpeb ta Koidu tänava ristmikul. Tänava pikkus on 263 meetrit. Kaugus Rakvere keskväljakust – Turu platsist on linnulennul mõõdetuna 1,6 km. Tänava ääres paiknevad ühepereelamud, mis on ehitatud 20. sajandi jooksul, põhiliselt selle teisel poolel.